110 



Jul. Lanse. 



Lotos [mjmphæa] i ægyptisk Kunst fremstilles overmaade hyppig 

 i en ganske anden Form , som meget godt gjengiver Naturen, 

 men som aldeles ikke ligner Syd-Planten. 



Da jeg fremlagde min Meddelelse og umiddelbart derefter 

 udgav den, kjendte jeg intet Middel til at bringe Lys i den 

 Uklarhed, der hersker med Hensyn til Sydplantens oprindelige 

 Betydning. Men under senere Ophold i Udlandets Museer har 

 jeg lagt Mærke til et Faktum, som ubestridelig angiver Vejen 

 til at komme Sagen paa Spor, endog giver en vis Ret til at 

 forsøge at gætte Gaaden. Jeg siger udtrykkelig: gætte; thi 

 løses kan den visselig ikke med Sikkerhed gjennem den Iagt- 

 tagelse , jeg skal meddele. Men da denne i hvert Fald maa 

 anerkjendes for at have Betydning med Hensyn til Forstaaelsen 

 af Symbolets Udvikling, og derigjennem ogsaa kaster Lys over 

 slige Tegns Udvikling i Almindelighed indenfor den ægyptiske 

 Kunsts Omraade, anser jeg den for at have Interesse nok til at 

 meddeles. 



Knuden af Nord- og Syd-Planlen paa Chefrens Statue (efter Forf.s Tegning). 



